EkBass/fiwiki-20250220-pages-articles huggingface dataset:
Antonius

Antonius (lat.) tai Antonios () voi viitata seuraaviin henkilöihin: == Antiikin ajan henkilöitä == * Gaius Antonius (k. 42 eaa.), roomalainen poliitikko ja sotilas * Iullus Antonius, roomalainen poliitikko, Marcus Antoniuksen poika * Lucius Antonius, roomalainen poliitikko ja sotilas, Marcus Antoniuksen veli * Marcus Antonius, roomalainen sotilas ja valtiomies * Marcus Antonius Antyllus (k. 30 eaa.), Marcus Antoniuksen ja Fulvian vanhin poika * Marcus Antonius Creticus, Marcus Antoniuksen isä * Marcus Antonius Orator (k. 87 eaa.), roomalainen sotilas, poliitikko ja oraattori * Marcus Antonius Pallas, roomalainen vapautettu orja, keisari Claudiuksen taloussihteeri * Antonios Diogenes (lat. Antonius Diogenes), kreikkalainen kirjailija * Antonios Suuri (lat. Antonius), luostarijärjestelmän perustaja. * Gordianus I (Marcus Antonius Gordianus Sempronianus Romanus Africanus), Rooman keisari 238 * Gordianus II (Marcus Antonius Gordianus Sempronianus Romanus Africanus), Rooman keisari 238 * Gordianus III (Marcus Antonius Gordianus Pius), Rooman keisari 238–244 * Gaius Antonius Hybrida, Marcus Antoniuksen setä (tai eno) == Keskiajan ja varhaisen uuden ajan henkilöitä == * Antonius de Civitate Austrie, Antonio da Civadale, italialainen säveltäjä 1300-luvulla * Antonius Divitis, (n. 1470–n. 1530), ranskalais-flaamilainen säveltäjä * Antonius Padovalainen (1195–1231), fransiskaanimunkki * Antonius Possevinus, Antonio Possevino (1533–1611), italialainen pappi, jesuiitta, diplomaatti ja kirjailija * Antonius Romanus, italialainen säveltäjä 1400-luvulla * Antonius Rosetti, Suomen linnojen rakennusmestari 1500-luvulla * Antonius Sanga (k. 1622), japanilainen kristitty marttyyri == Nykyajan henkilöitä == === Antonius sukunimenä === * Anna Anthonius (1882–1924), suomalainen sirkuksen voimanainen * Patrik Antonius (s. 1980), suomalainen pokeriammattilainen === Antonius etunimenä === * Antonius Bouwens (1876–1963), alankomaalainen ampuja ja olympiamitalisti * Antonius Geurts (1932–2017), alankomaalainen ratameloja ja olympiamitalisti * Antonius Hofmann (1909–2000), saksalainen katolinen piispa * Antonius van Loon (1888–1962), alankomaalainen köydenvetäjä ja olympiamitalisti === Antonios sukunimenä === * Jean-Pierre Antonios (s. 1965), suomalainen vammaisjousiampuja === Antonios etunimenä === * Antónios ”Antónis” Fótsis (s. 1981), kreikkalainen koripalloilija * Antónios Mástoras (s. 1991), kreikkalainen korkeushyppääjä * Antonios Naguib (1935–2022), egyptiläinen Aleksandrian koptilaiskatolinen patriarkka 2006–2013 * Antónios ”Antónis” Nikopolídis (s. 1971), kreikkalainen jalkapallomaalivahti ja jalkapallovalmentaja * Antónios Pepanós (1866–?), kreikkalainen uimari, olympiamitalisti * Antónios Tsítas (1874–?), kreikkalainen köydenvetäjä ja kreikkalais-roomalaisen tyylin painija == Katso myös == * Ágios Antónios * Anthony * Antoninus
Maine coon

Maine coon on suuri kesy kissarotu. Naaraat painavat noin 4–7 kilogrammaa ja urokset noin 6–11 kilogrammaa.http://www.kissaliitto.fi/mco.php Isompiakin yksilöitä on, varsinkin uroksia. Kissa on rakenteeltaan korkea ja pitkäselkäinen sekä -häntäinen, mikä lisää vaikutelmaa suuresta koosta. Maine coon on lempeä, rauhallinen ja leikkisä kissa. Sillä on tuuhea ja pitkä turkki, jota on harjattava aina tarvittaessa. Maine coonin korvanpäitä koristavat ilvesmäiset tupsut. Sen kuono on neliömäinen ja vahva. Maine cooneja on monen värisiä, kuten suomalaisia kotikissoja. Rotu on Yhdysvaltojen Mainen osavaltion kansalliskissa.http://www.mainecoon.fi/maine-coon Ensimmäiset rodun edustajat tuotiin Suomeen vuonna 1989. Maine coonit ovat ketteriä, ja ne pitävät kiipeilystä. Niille on hyvä rakentaa tukeva ulkotarha tai ulkoilutuksesta on huolehdittava valjaiden avulla. Irti sitä ei saa päästää, sillä se on hyvin luottavainen rotu ja saattaa helposti joutua onnettomuuksiin. Maine coonit tarvitsevat paljon seuraa ja tylsistyvät helposti, joten kissaa ei saisi pitää turhan pitkiä aikoja ilman virikkeitä tai leikkitoveria vahinkojen välttämiseksi. Maine coonit tulevat erittäin hyvin toimeen lasten, muiden kissojen ja jopa koirien kanssa. Maine coon -rotu muistuttaa luonteeltaan koiraa. Se on seurallinen ja kiintyy ihmisiin. Yleensä se valitsee perheestä jonkun henkilön, jota se erityisesti palvoo. ==Historia== Maine coonin alkuperästä liikkuu monenlaisia uskomuksia, joista yksi kertoo, että kissan pennut olivat kesykissan ja pesukarhun risteymiä. Tällainen lajien välinen risteytyminen on käytännössä mahdoton. On myös ajateltu, että maine coonit olivat tosiasiassa norjalaisia metsäkissoja, jotka olivat saapuneet viikinkien mukana Pohjois-Amerikkaan vuonna 1000. ==Kuvitteellisia maine cooneja== * Laiska ja lihava sarjakuvakissa Karvinen on rodultaan maine coon luojansa Jim Davisin mukaan. == Lähteet == ==Aiheesta muualla== * Suomen Maine Coon kissat ry. Luokka:Kissarodut Luokka:Seulonnan keskeiset artikkelit
Pekkarinen

Pekkarinen on muun muassa seuraavien suomalaisten henkilöiden sukunimi: * Aarre Pekkarinen (1946–2022), näyttelijä * Aimo Pekkarinen (1921–1990), farmakologian professori * Aino Elina Pekkarinen (1901–1954), kirjailija * Aino Irene Pekkarinen (1911–1971), kirjailija * Aku Pekkarinen (s. 1985), jääkiekkoilija * Antti Pekkarinen (s. 1966), juontaja ja toimittaja * Eino Pekkarinen (1910–1994), kadettivakoojana tunnettu suomalainen kommunisti * Elina Pekkarinen (s. 1975), erikoistutkija ja Suomen lapsiasiainvaltuutettu * Johan Pekkarinen (1888–1921), jääkäriluutnantti * Jukka Pekkarinen (s. 1947), taloustieteilijä, Suomen valtiovarainministeriön kansantalousosaston johtaja * Jussi Pekkarinen, ulkoasiainministeriön tutkija ja tietokirjailija * Maija Pekkarinen (1915–2018), ravitsemustieteilijä * Mauri Pekkarinen (s. 1947), kansanedustaja ja ministeri * Pentti Pekkarinen (1917–1975), kansanedustaja ja ministeri * Saara Pekkarinen (s. 1986), keskimatkojen juoksija * Sannamaija Pekkarinen (s. 1980), näyttelijä * Tatu Pekkarinen (1892–1951), laulunsanoittaja, kirjailija ja elokuvakäsikirjoittaja * Tuomas Pekkarinen (1972–2022), taloustieteilijä * Veikko Pekkarinen (1907–1985), päätoimittaja.
Europanto

Europanto on keinotekoinen kieli, joka on kehittänyt 1996 alun perin huumorimielessä italialainen kirjailija ja kielenkääntäjä Diego Marani. Kielen nimi on yhdistelmä sanoista Eurooppa ja panta ( ’kaikki’) sekä samalla parodia kansainvälisesti tunnetuimman apukielen, esperanton, nimestä. Europantossa ei ole pysyviä sääntöjä, vaan se on eräänlainen vapaa ja luova yhdistelmä Länsi- Euroopan kielistä, sisältäen sanoja ennen kaikkea englannista, saksasta, ranskasta, italiasta ja espanjasta. Marani on kirjoittanut europantoksi artikkeleita sekä novellikokoelman Las adventures des inspector Cabillot, joka ilmestyi Ranskassa vuonna 1998. == Kielinäyte == Isä meidän -rukous europantoksi: Notre Padre who est en la ciel, may votre nombre est sanctificado. Venga votre reino. May votre voluntad est fatto, comme en ciel, assim on la terre. Da us notre pane de chaque giorno. y pardonu notre deudas, assim comment we pardonar notre deudoress. y not induce us en tentasion, mais free us del mauvais. Amen. ==Aiheesta muualla== *Kotisivut *Mitä se on Luokka:Parodiat Luokka:Kansainväliset apukielet
Edison

Edison viittaa muun muassa seuraaviin: ==Sukunimi== *Thomas Edison (1847–1931), yhdysvaltalainen keksijä *Charles Edison (1890–1969), yhdysvaltalainen poliitikko ja liikemies, Thomas Alva Edisonin poika. ==Paikat== *Edison (Kalifornia) *Edison (Georgia) *Edison (Nebraska) *Edison (New Jersey) *Edison (Ohio) *Edison (Washington) *Edison Park (Chicago) ==Muut== *Edison, vuosina 1915–1975 Helsingin Yrjönkadulla toiminut elokuvateatteri *Edison, yhdysvaltalainen toiminta- ja jännityselokuva vuodelta 2005 *Edison-kanta, hehkulamppujen kiinnitystapa *Edison-mitali IEEE:n myöntämä palkinto saavutuksista sähkötekniikassa *Edison Lighthouse, brittiläinen yhtye
Koiranputki

Koiranputki (Anthriscus sylvestris) on monivuotinen, hyönteispölytteinen sarjakukkaiskasvi. Kasvia tavataan typpipitoisilla mailla, pelloilla == Ulkonäkö ja koko == Koiranputken ontto varsi kasvaa 50–150 cm korkeaksi. Se kukkii juhannukselta elokuuhun valkoisin kukin. Keskikokoisessa kasvissa voi olla jopa viisituhatta yksittäistä kukkaa. Koiranputken lehdet sijaitsevat varrella kierteisesti. Ne ovat ruodillisia, kolmiomaisia, ja kolmeen kertaan parilehdykkäisiä ja koostuvat heleänvihreistä isohampaisista pikkulehdyköistä. Lehdet ovat väriltään tummanvihreitä. Kukinnot ovat kerrottuja sarjoja. Hedelmät ovat kaksilohkoisia ja pituudeltaan 8-10 mm pitkiä. == Elinympäristö == Koiranputki viihtyy runsasravinteisessa, varsinkin typpipitoisessa maassa. Sitä tavataan avoimilla paikoilla, kuten niityillä, pihoilla ja tienpientareilla. == Levinneisyys == Koiranputkea tavataan lähes koko Euroopassa Espanjan, Portugalin ja Italian eteläisimpiä osia sekä Kreikkaa lukuun ottamatta. Se on levinnyt Pohjois-Amerikkaan ihmisen mukana. == Käyttö ja haitat == Koiranputki on syötävää; nuoria lehtiä voi käyttää keittoihin ja juuri muistuttaa vähän palsternakkaa. On myös oltava varovainen, sillä koiranputki muistuttaa ulkonäöltään myrkyllisiä hukanputkea, myrkkykatkoa, ja myrkkykeisoa. Nuppuvaiheisia kukintoja on yhdessä alunan kanssa käytetty vaatteiden keltavärin valmistukseen. Koiranputkesta saattaa tulla ongelmallinen rikkakasvi, ja paras keino hävittämiseen on niittää kasvusto kukinnan jälkeen ennen siementen kypsymistä. Tämä täytyy toistaa muutamana kesänä. == Lähteet == == Aiheesta muualla == * Kasviatlas: Koiranputken levinneisyys Suomessa. * Pinkka – Lajintuntemuksen oppimisympäristö: Koiranputki (Anthriscus sylvestris) * ITIS: Anthriscus sylvestris * Flora of China: Anthriscus sylvestris * Centre for Agriculture and Biosciences International (CABI): Anthriscus sylvestris (cow parsley) * Pherobase: Floral volatiles of Anthriscus sylvestris Luokka:Silokirvelit Luokka:Seulonnan keskeiset artikkelit
Kreosoottipensas

Kreosoottipensas (Larrea tridentata) on läntisessä Pohjois-Amerikassa kasvava ainavihanta kasvi. Sitä esiintyy yleisesti Yhdysvaltain lounaisosien ja Meksikon pohjoisosien autiomaissa. Kreosootille tuoksuvan pensaan sauvamaisissa oksissa kasvaa vahapintaisia tummanvihreitä lehtiä. Kasvin kukat ovat pieniä ja keltaisia ja hedelmät valkoisia siemenpalloja. Kreosoottipensas jää yleensä alle metrin korkuiseksi, mutta jopa kolmemetrisiäkin yksilöitä on löydetty. Pensaat kasvavat puutarhamaisen säännöllisinä muodostelmina, sillä kasvin juuret imevät maaperästä veden niin tehokkaasti, ettei sen lähelle pudonneilla siemenillä ole elinmahdollisuuksia. Kreosoottipensas tuleekin toimeen äärimmäisen kuivissa olosuhteissa. Kreosoottipensas voi elää äärimmäisen vanhaksi. Se saattaa myös kasvattaa juurtensa kautta uusia versoja maanpinnalle muutaman metrin päähän emokasvista. Kun yhteys juuriston kautta kuihtuu, pensaat jatkavat kasvuaan erillään. Näin kloonautumalla syntyneellä jälkeläisellä on täsmälleen sama perimä kuin emokasvillakin. Vanhimman kloonin arvellaan olevan jopa 11 700 vuotta vanha. Mikäli klooni katsotaan alkuperäisen kasvin osaksi, kyseessä on maailman vanhin eliö. == Käyttö == Intiaanit ovat käyttäneet kreosoottipensasta paljon lääkeyrttinä. Kasvin lehdistä on keitetty teetä ja niitä on käytetty myös ulkoisesti kipuihin ja haavaumiin sekä esimerkiksi turvonneiden jalkojen ja keuhkokuumeen hoitoon. Meksikossa pensas on edelleen laajalti käytössä kasviperäisenä lääkkeenä. Pensaasta valmistettujen rohdosten on sittemmin epäilty aiheuttavan käyttäjilleen maksavaurioita ja Suomen elintarvikevirasto on kieltänyt siitä valmistettujen tuotteiden myynnin. == Lähteet == == Aiheesta muualla == *Kassu – Kasvien suomenkieliset nimet: Kreosoottipensaat (Larrea) *United States Department of Agriculture (USDA): Larrea tridentata Luokka:Mehikorvakasvit
Herillos

Herillos (, 200-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli kotoisin Karthagosta. Herillos oli Zenonin oppilas. Samoin kuin Aristonin, myös hänen ajattelunsa kehittyi myöhemmin muusta stoalaisuudesta poikkeavaan suuntaan. Aristonin tavoin myös hän keskittyi lähinnä etiikkaan, ja painotti hyveen ja paheen väliin jäävien asioiden yhdentekevyyttä. Hän ei kuitenkaan hylännyt täysin logiikkaa ja muita filosofian aloja. Diogenes Laertios sanoo, ettei hän kirjoittanut kovin paljoa, mutta hänen teoksensa ovat täynnä voimaa. Hän hyökkäsi teoksissaan erityisesti opettajaansa Zenonia vastaan. == Lähteet == * == Aiheesta muualla == * Diogenes Laertios: Merkittävien filosofien elämät ja opit: ** Herilloksen elämäkerta ** Herilloksen elämäkerta Luokka:Antiikin kreikkalaiset filosofit Luokka:Stoalaiset filosofit
Sorsa

Sorsa voi tarkoittaa seuraavia: *sorsat (Anatidae), sorsalintujen lahkoon kuuluva lintuheimo *sorsat (Anas), suku sorsien heimossa * Suomessa yleisin sorsalintu: sinisorsa eli heinäsorsa (Anas platyrhynchos) *S/S Sorsa, vuonna 1917 Pälkäneen Mallasvedellä uponnut sisävesihöyrylaiva == Sorsa sukunimenä == Sorsa on myös seuraavien suomalaisten henkilöiden sukunimi: * August Sorsa, kirkonrakentaja 1700-luvulla * Elina Sorsa (nyk. Torro, s. 1986), pituushyppääjä ja kolmiloikkaaja * Heikki Sorsa (s. 1982), lumilautailija * Irene Sorsa (s. 1928), suomentaja * Kalevi Sorsa (1930–2004), poliitikko, pääministeri * Marianne Sorsa (s. 1954), pituushyppääjä * Marja Simonsuuri- Sorsa (1939–2018), perinnöllisyystieteilijä ja professori * Matti Sorsa (1875–1918), punakaartilaispäällikkö * Pertti Sorsa, kansliapäällikkö * Piritta Sorsa (s. 1955), taloustieteilijä * Päivi Sorsa, näyttelijä * Riki Sorsa (1952–2016), laulaja * Sebastian Sorsa (s. 1984), jalkapalloilija * Valde Sorsa (1920–1942), Mannerheim-ristin ritari * Veikko Sorsa (s. 1928), perinnöllisyystieteilijä, professori * Ville Sorsa (s. 1980), taiteilija ja äänisuunnittelija * Ville-Pekka Sorsa (s. 1982), taloustieteilijä ja yleisen valtio-opin dosentti === Kuvitteellisia Sorsia === * Repe Sorsa, animaatio- ja sarjakuvahahmo Luokka:Luettelot henkilöistä sukunimen mukaan
Musta-aronia

Musta-aronia eli mustamarja-aronia (Aronia melanocarpa) on aronioiden sukuun kuuluva pensaslaji. Se kasvaa luonnonvaraisena Pohjois-Amerikan itäosissa. == Ulkonäkö == Musta-aronia kasvaa 100–150 cm korkeaksi. Sen lehdet ovat kiiltävät, tummanvihreät ja muuttuvat syksyllä upean punaisiksi. Kasvi kukkii kesäkuussa runsaasti valkoisin kukin. Mustat, isohkot marjat ovat syötäviä. Puna-aronian ja musta-aronian välinen risteymä koristearonia (Aronia × prunifolia) tunnetaan myös koristekasvina. == Lähteet == == Aiheesta muualla == * Suomen Lajitietokeskus: Musta-aronia – Aronia melanocarpa Luokka:Aroniat
Puna-aronia

Puna-aronia (Aronia arbutifolia) [arbutifolia mansikkapuiden Arbutus mukaan] on aronioiden sukuun kuuluva pensaslaji. Se kasvaa luonnonvaraisena Pohjois- Amerikan itäosissa Kanadassa ja Yhdysvalloissa.United States Department of Agriculture (USDA) Plants: Aronia arbutifolia (L.) Pers. – red chokeberry == Ulkonäkö == Puna-aronialla on sahalaitaiset lehdet, muodoltaan kapean vastapuikeat-soikeat, alta tiheään karvaiset. Lehden alapinnan karvaisuus erottaa sen suvun toisesta lajista musta-aroniasta. Puna-aronian kukinto on huiskilo, jossa on valkoteriöisiä, viisilukuisia kukkia. Hedelmä on mehevä kirkkaanpunainen marja. Aronioiden marjat ovat syötäviä. Puna-aronian ja musta-aronian välinen risteymä koristearonia (Aronia × prunifolia) tunnetaan myös koristekasvina. == Lähteet == == Aiheesta muualla == * Suomen Lajitietokeskus: Puna-aronia – Aronia arbutifolia Luokka:Aroniat
William Harvey

William Harvey (1. huhtikuuta 1578 – 3. kesäkuuta 1657) oli englantilainen lääkäri, anatomi ja fysiologi. Häntä pidetään verenkierron keksijänä. == Opinnot == Harveyn opinnot Cambridgen yliopistossa tähtäsivät lääkärin uraan. Hän täydensi opintojaan Italian Padovassa, jossa hänen opettajaan toimi anatomi Girolamo Fabrizzi. Tämä korosti vertailevan anatomian tärkeyttä. Padovassa Harvey sai tohtorin arvon 1602 ja täydet lääkärinoikeudet 1604 Lontoossa. == Ura lääkärinä == William Harvey asettui Lontooseen St Bartholomew’n sairaalaan harjoittamaan lääkärinammattia vuosiksi 1609–1643. Tänä aikana hänen potilaitaan olivat muun muassa Francis Bacon, Jaakko I ja Kaarle I. == Ura tutkijana == Padovassa toiminut Andreas Vesalius oli 1500-luvun puolivälissä selvittänyt sydämen ja verisuoniston rakenteen, mutta niiden toimintaa ei silti ymmärretty. Fabrizzi tutki laskimon läppien toimintaa, ja antoi samalla Harveylle tärkeän sysäyksen verisuoniston tutkimiseen. Hän ei tehnyt suoranaisia mittauksia, vaan teki tärkeät löytönsä päättelemällä. Harvey esitti ajatuksensa verenkierrosta vuonna 1616 luennollaan College of Physicians -koulussa Lontoossa. Vuonna 1628 hän julkaisi teoksen Exercitatio Anatomica de Motu Cordis et Sanguinis in Animalibus (Anatominen tutkimus sydämen ja veren liikkeestä eläimissä). Siinä hän selitti ensimmäisenä yksityiskohtaisesti, kuinka veri kulkee ruumiissa suljetusti sydämen pumppaamana ja sen läppien ohjaamana. Näin voitiin hylätä antiikin aikainen selitys verisuonissa olevista hengistä. Myöhemmin Harvey tutki myös elämän syntyä, embryologiaa. Hän esitti tärkeän periaatteen Omnia ex ovo, jonka mukaan kaikki elämä on syntyisin munasta. Tutkimalla erityisesti kananmunaa Harvey teki havaintoja sikiön asteittaisesta kehityksestä. Hedelmöittymisen merkitystä ei kuitenkaan vielä oivallettu. == Yksityiselämä == William Harvey oli naimisissa, mutta avioliitto oli lapseton. == Katso myös == * Ibn al-Nafis ==Lähteet== == Kirjallisuutta == * == Aiheesta muualla == Luokka:Englantilaiset lääkärit Luokka:Vuonna 1578 syntyneet Luokka:Vuonna 1657 kuolleet
Hans Bethe

Hans Albrecht Bethe (2. heinäkuuta 1906 Strassburg, Saksa – 6. maaliskuuta 2005 Ithaca, Yhdysvallat)Hans Albrecht Bethe oli saksalais-amerikkalainen fyysikko. Hänelle myönnettiin Nobelin fysiikanpalkinto vuonna 1967 hänen ydinreaktioiden teoriaan ja erityisesti tähtien energiantuotantoon liittyneistä töistään. Toisen maailmansodan aikana Bethe johti Los Alamosissa sijainneen atomipommiprojektin teoreettista osastoa. Hänen ryhmänsä selvitti uraani-235:n kriittisen massan. Bethe todisti myös ensimmäisen atomipommin räjäytystä vuonna 1945. Hän sanoi, että häntä eivät kiinnostaneet pommin vaikutukset maailmaan. ”En ole filosofi”, hän selitti. Bethe vaikutti merkittävästi myös vetypommin kehitykseen. Myöhemmin Bethe kampanjoi Albert Einsteinin kanssa ydinkokeita ja kilpavarustelua vastaan. Hans Bethen mukaan on nimetty muun muassa Bethen yhtälö, jonka hän esitti 1933. Yhtälö kuvaa varattujen hiukkasten, kuten protonien ja alfahiukkasten, liike-energian vähenemisestä väliaineessa. == Lähteet == ==Aiheesta muualla== * Hans Bethen muistokirjoitus Helsingin Sanomissa. * Hans Bethen elämäkerta. Nobelprize.org. Luokka:Bruce-mitalistit Luokka:Max Planck -mitalin saajat Luokka:Nobelin fysiikanpalkinnon saajat Luokka:Saksalaiset fyysikot Luokka:Yhdysvaltalaiset fyysikot Luokka:Vuonna 1906 syntyneet Luokka:Vuonna 2005 kuolleet
Nandroloni

Nandroloni, kaupalliselta nimeltään Deca-Durabolin, on yksi maailman käytetyimmistä anabolisista steroideista. Sitä etsitään jokaisessa dopingtestissä, ja se näkyy niissä pitkään ja herkästi. Nandrolonin käyttö huomataan helposti molekyylin aineenvaihduntatuotteesta, 19-norandrosteronista (C18H28O2). Kansainvälinen olympiakomitea on asettanut aineelle 2 milligramman rajan; jos virtsasta löytyy sitä enemmän, niin jää kiinni dopingista. Raja on 2 mg, koska ihmisen oma keho tuottaa kyseistä ainetta erittäin pieniä määriä. Muita virtsaan erittyviä nandrolonin aineenvaihduntatuotteita ovat 19-noretiokolanoloni (C18H28O2) ja 19-norepiandrosteroni. Valmisteissa nandroloni on usein muodossa nandrolonidekanoaatti (C28H44O3), jonka elimistö sitten muuntaa nandroloniksi. Dekanoaatti on lisätty valmisteisiin siksi, jotta se pidentäisi annoksen vaikutuksen keston jopa kolmeen viikkoon. Nandroloni on sukua mieshormonille, testosteronille. Sillä on kuitenkin testosteronia tasapainottomampi koostumus; nandrolonilla on voimakkaampi anabolinen vaikutus mutta heikompi androgeeninen vaikutus. Nandroloni siis edistää luukudoksen muodostumista ja valkuaisainetuotantoa. Nandroloni on yleinen ainesosa osteoporoosilääkkeissä. Naisten vaihdevuosien jälkeen se pitää heikentyvän luumassan tiiviyttä yllä. Sitä voidaan myös käyttää tietyntyyppisten rintasyöpien hoitoon. Vakavan onnettomuuden jälkeen nandrolinia saatetaan määrätä lihaskunnon ylläpitämistä auttamaan. ==Nandrolonista kärähtäneitä urheilijoita== *Frank de Boer (jalkapalloilija) *Linford Christie (pikajuoksija) *Edgar Davids (jalkapalloilija) *C. J. Hunter (kuulantyöntäjä) *Hans Knauß (alppihiihtäjä) *Minna Lainio (kestävyysjuoksija) *Johann Mühlegg (hiihtäjä) *Merlene Ottey (pikajuoksija) *Armando dos Santos (rattikelkkailija) *Javier Sotomayor (korkeushyppääjä} *Jaap Stam (jalkapalloilija) *Ville Vakkuri (pikajuoksija) *Ali Saïdi-Sief (kestävyysjuoksija) ==Lähteet== == Aiheesta muualla == *Terveysportti, metatesaurus: Nandroloni *PubChem: Nandrolone *DrugBank: Nandrolone *KEGG: Nandrolone *ChemBlink: Nandrolone decanoate *Lääkelaitos: Deca-Durabolin *Human Metabolome Database: 19-Noretiocholanolone Luokka:Lääkkeet Luokka:Dopingaineet ja -menetelmät Luokka:Seulonnan keskeiset artikkelit
Pähkinämakadamia

Pähkinämakadamia eli australianmakadamia eli australianpähkinä (Macadamia integrifolia) on kotoisin Australian itärannikolta. Pähkinämakadamia on pienikokoinen puu, jonka vaaleanpunaiset tai keltaiset kukat kasvavat tiiviinä kimppuina. Lehdet ovat kiiltävät ja niiden reunat piikkiset.Exotic garden Sitä viljellään paljon myös muualla kuin Australiassa, etenkin Havaijilla. Australianpähkinä muistuttaa ulkoisesti hyvin paljon hasselpähkinää, mutta on tätä jonkin verran isompi. Australianpähkinän kuori on erittäin kova ja vaikea rikkoa. Pähkinän maku on pehmeän voimainen, mikä selittyy pähkinän korkealla rasvapitoisuudella. Pähkinämakadamiaa kasvatetaan koristekasvina. Sen pähkinöistä tehdään öljyä ("makadamiaöljy"), jota käytetään kosmetiikassaNivea Hand - täydellinen käsienhoitosarja ja ruoanlaitossa. == Ravintosisältö == Sata grammaa australianpähkinöitä sisältää: * Energiaa: 718 kcal * Rasvaa: 75 g * Proteiinia: 8 g * Hiilihydraatteja: 13,5 g * Ravintokuitua: 8,5 g Australianpähkinässä on poikkeuksellisen vähän monityydyttymättömiä rasvahappoja, minkä vuoksi se ei härskiinny helposti. Australianpähkinässä on setunne.com-sivuston mukaan runsaasti B-vitamiinia, E-vitamiinia, tiamiinia, magnesiumia, fosforia, rautaa sekä kaliumia. == Käyttörajoitukset == Australianpähkinä on erittäin myrkyllistä koirille. == Lähteet == == Aiheesta muualla == * Fineli: Australianpähkinän ravintosisältö * Macadamiapähkinä.fi Tietoa terveellisistä pähkinöistä Luokka:Proteakasvit Luokka:Pähkinät Luokka:Viljeltävät ravintokasvit Luokka:Uhanalaiset kasvit Luokka:Seulonnan keskeiset artikkelit ja:マカダミア#マカダミアナッツ
Blair

Blair voi tarkoittaa seuraavia: ;Sukunimenä: * Betsy Blair (1923–2009), yhdysvaltalainen näyttelijä * Bonnie Blair (s. 1964), yhdysvaltalainen pikaluistelija ja olympiavoittaja * Cherie Blair (s. 1954), englantilainen asianajaja, pääministeri Tony Blairin puoliso * David Blair (1874–1917), Titanicin alkuperäinen aliperämies * Doug Blair (s. 1963), yhdysvaltalainen W.A.S.P.-yhtyeen kitaristi * Eric Blair (1903–1950), englantilainen kirjailija, paremmin tunnettu nimellä George Orwell * Isla Blair (s. 1944), intialainen näyttelijä * Jayson Blair (s. 1976), yhdysvaltalainen entinen New York Timesin toimittaja * Jon Blair (s. 1950), brittiläinen dokumenttien kirjoittaja, tuottaja ja ohjaaja * Larry Blair (s. 1984), yhdysvaltalainen koripalloilija * Lee Blair (1911–1993), yhdysvaltalainen kuvataiteilija ja olympiavoittaja * Linda Blair (s. 1959), yhdysvaltalainen näyttelijä, aloitti lapsiroolissa Manaaja-elokuvassa * Mary Blair (1911–1978), yhdysvaltalainen taiteilija ja animaattori * Patricia Blair (1931–2013), yhdysvaltalainen näyttelijä * Ron Blair (s. 1948), yhdysvaltalainen basisti * Selma Blair (s. 1972), yhdysvaltalainen näyttelijä. * Tony Blair (s. 1953), Ison-Britannian pääministeri 1997–2007 ;Paikannimenä: * Port Blair, kaupunki Andamaaneilla Intiassa.
661

== Tapahtumia == * Mu'awija I, viides kalifi, perusti omaijadien dynastian, joka hallitsi koko islamilaista maailmaa Damaskoksesta käsin vuoteen 750. *Tenji nousi Japanin keisariksi. Luokka:600-luku == Kuolleita == * Aripert, langobardien kuningas
662

== Tapahtumia == * Tamnan kuningaskunnasta (nyk. Etelä-Korean provinssi Jeju) tuli Sillan kuningaskunnan protektoraatti. * Keisari Tenji kirjoitutti Japanin ensimmäisen tunnetun lakikokoelman. == Syntyneitä == * == Kuolleita == *Godepert, langobardien kuningas Luokka:600-luku
663

== Tapahtumia == *Anonyymi munkki nousi ensimmäisenä Fujin huipulle == Syntyneitä == * == Kuolleita == * Luokka:600-luku
664

== Tapahtumia == *Arabit valloittivat Kabulin hinduilta. == Syntyneitä == * == Kuolleita == * Eorcenberht, Kentin kuningas Luokka:600-luku
665

== Tapahtumia == * == Syntyneitä == * == Kuolleita == * Swithelm, Essexin kuningas Luokka:600-luku
667

== Tapahtumia == * == Syntyneitä == * == Kuolleita == * 23. tammikuuta – Pyhä Ildefonse, espanjalainen arkkipiispa ja pyhimys (s. 607) Luokka:600-luku
669

== Tapahtumia == * == Syntyneitä == * Justinianus II, Bysantin keisari. * Pyhä Gregorius II, paavi. == Kuolleita == * Hasan ibn Ali, profeetta Muhammadin tyttärenpoika. Luokka:600-luku
Olavi Rimpiläinen

Väinö Olavi Rimpiläinen (12. elokuuta 1937 Siilinjärvi – 3. joulukuuta 2019 Oulu) oli suomalainen pappi. Hän toimi Oulun hiippakunnan piispana vuosina 1979–2000. Hän tuli tunnetuksi Suomen evankelis-luterilaisen kirkon viimeisenä piispana, joka kieltäytyi hyväksymästä naispappeutta. == Elämäkerta == Rimpiläinen valmistui teologian kandidaatiksi vuonna 1961 Helsingin yliopistosta. Hän väitteli teologian tohtoriksi 1971 väitöskirjalla Läntisen perinteen mukainen hautauskäytäntö Suomessa ennen isoavihaa ja julkaisi 1970-luvun aikana myös neljä muuta kirkkohistoriallista tutkimusta. Rimpiläinen työskenteli pappina Pielisensuun seurakunnassa Joensuussa sekä uskonnonopettajana Joensuun normaalilyseossa ennen valintaansa Kirkon koulutuskeskuksen johtajaksi vuonna 1974. Tästä tehtävästä hän siirtyi Oulun hiippakunnan piispaksi vuonna 1979. Piispuuskaudellaan Rimpiläinen ajoi kirkolliskokouksessa monia hankkeita, joiden tavoitteena oli saamelaisten aseman parantaminen Suomen evankelis-luterilaisessa kirkossa. Tärkeä osa uudistusta olivat saamenkieliset kirkolliset kirjat. Rimpiläinen toimi vuodesta 1997 myös puheenjohtajana käsikirjakomiteassa, joka valmisteli kirkollisten toimitusten uudistuksen. Oulun piispana Rimpiläinen profiloitui Suomen evankelis-luterilaisen kirkon näkyvimpänä ns. vanhan virkakäsityksen kannattajana. Vaikka kirkko hyväksyi naispappeuden virallisesti 1986, Rimpiläinen pitäytyi vanhaan virkakäsitykseen ja kieltäytyi kategorisesti vihkimästä naisteologeja papeiksi. Tämän vuoksi Oulun hiippakunnassa palvelleet naispapit vihittiin papeiksi muissa hiippakunnissa. Rimpiläisen seuraajaksi Oulun piispan virkaan valittiin vuonna 2000 naispappeuden hyväksyvä Samuel Salmi. Nykyisin Oulun tuomiokirkkoseurakunnan kirkkoherrana eli tuomiorovastina toimiva Satu Saarinen on väitellyt naispappien kokemuksista Oulun hiippakunnassa piispa Rimpiläisen aikana. Väitöskirja hyväksyttiin Lapin yliopiston yhteiskuntatieteiden tiedekunnassa vuonna 2005. Eläkkeelle jäämisensä jälkeen Rimpiläinen oli kirkon konservatiivisten järjestöjen, kuten Länsi-Suomen rukoilevaisten, Suomen Luterilaisen Evankeliumiyhdistyksen ja Lähetyshiippakunnan, toiminnassa mukana. == Teokset == * * * * * * * * * * * * == Kirjallisuutta == * * * ==Lähteet == Luokka:Suomalaiset teologit Luokka:Oulun evankelis-luterilaisen hiippakunnan piispat Luokka:Suomen evankelis-luterilaisen kirkon papit Luokka:Vuonna 1937 syntyneet Luokka:Vuonna 2019 kuolleet
Valletta

Valletta on Maltan pääkaupunki. Sen asukasluku oli 5 750 vuonna 2017, kun vuoden 2011 väestönlaskennassa asukasluku oli 5 748. Nimensä kaupunki on saanut Johanniittain ritarikunnan (eli Maltan ritarikunnan) suurmestarin Jean Parisot de La Valetten mukaan.Christus Rex Valletta ja sen 320 historiallista muistomerkkiä ovat Unescon maailmanperintöluettelossa.UNESCO == Maantiede ja ilmasto == Valletta sijaitsee Maltan saaren koillisrannalla. Sen keskusta on rakennettu Mount Sceberras -vuorelle, joka työntyy niemenä lahden keskelle. Sen kahdella puolella on satamat: suursatama itäpuolella ja Marsamxettin satama länsipuolella. Koska Malta on Välimeren ympäröimä saari, Vallettankin lämpötila pysyy varsin tasaisena ympäri vuoden. Lämpimimpiä kuukausia ovat heinä- ja elokuu, jolloin päivän ylin lämpötila on keskimäärin 30,7 celsiusastetta. Sateisinta on marras-, joulu- ja tammikuussa. Tammikuu on kylmin kuukausi ja keskimääräinen päivän alin lämpötila on silloin 9,2 celsiusastetta. === Nähtävyyksiä === * Kaupungin muurit ja portti. Viimeisin portti oli vuodelta 1964, vuoden 1853 portti oli näyttävämpi, mutta jäi ahtaaksi liikenteelle.Valletta's attractions malta-info.co.uk Vuoden 1964 portti purettiin toukokuussa 2011, eikä sen tilalle ole tulossa uutta. * Pyhän Johanneksen katedraali, Johannes Kastajalle omistettu ritarikunnan katedraali (St.John´s Co-Cathedral) valmistui 1577. Katedraalissa on Caravaggion mestariteos Johannes Kastajan mestaus. * Suurmestarin palatsi vuodelta 1574Lomamatkailija.com * Manoelin teatteri on yksi Euroopan vanhimmista teattereista * Our Lady Mount Carmel -luostari, joka hallitsee Vallettan kaupunkikuvaa * St. Elmon linnoitus ja sotamuseo, joka keskittyy toiseen maailmansotaan * Hastingsin puisto ja näköala Marsamxettin satamaan * Barrakka-puistot ja näköala pääsatamaan * Malta Experience multimediaesitys saaren historiasta * Casa Rocca Piccola yksityinen palatsi osittain museona == Historia == Kaupunki perustettiin maaliskuussa 1566. Sitä ovat hallinneet foinikialaiset, kreikkalaiset, karthagolaiset, roomalaiset, Bysantti, arabit ja Johanniittain ritarikunta itse. Vuodesta 1814 se oli merkittävä brittien laivastotukikohta. Toisessa maailmansodassa se kärsi kovista pommituksista, ja Italia antautui siellä liittoutuneille vuonna 1943. == Liikenne == Vallettan niemimaa, jossa on kaksi luonnonsatamaa Marsamxett ja Pääsatama, on Maltan tärkein satama. Maltan kansainvälinen lentoasema sijaitsee noin kahdeksan kilometrin päässä kaupungista. Useimmat Maltan bussilinjoista kulkevat Vallettaan tai sieltä pois. Kaupungin sisällä liikenne on rajoitettua ja monet osat on rajattu jalankulkualueiksi. == Lähteet == == Aiheesta muualla == * Luokka:Unescon maailmanperintökohteet Maltassa Luokka:Seulonnan keskeiset artikkelit
Tilliitti

Tilliitti () on kivettynyttä moreeniaEronen 1991, s. 19.. Moreeni on hiekan, soran ja kivien seosta eli lajittumatonta maa-ainesta. Tilliittiä, joka on kivettyneestä moreeniaineksesta muodostunut sedimenttikivilaji, tavataan kerrostumista, jotka ovat syntyneet jääkausijaksoina ja joutuneet alttiiksi sedimenttikiveä muodostaville prosesseille tämän jälkeen. Tilliiteistä pystytään tutkimaan muun muassa jäätikköjen virtaussuuntia ja moreenin kerrostumisvaiheitaEronen 1991, s. 65.. Eniten tilliittiä on löydetty pohjoisilta alueilta, kuten esimerkiksi Grönlannista, Kanadasta, Yhdysvalloista, Venäjän Siperiasta ja Norjasta. Etelä-Afrikasta löydetyn Dwyka-tilliitin paksuus on toista kilometriä ja itä-länsisuunnassa pituutta 1600 km. == Lähteet == * === Viitteet === Luokka:Sedimenttikivilajit en:Till#Tillite
Vanttila (Espoo)

Vanttila () on Espoon kaupunginosa numero 43 Suur-Kauklahden suuralueessa, ja myös kylä Espoon kaupungissa. Kaupunginosassa asui vuodenvaihteessa 2020-2021 2 281 asukasta. Vanttilassa on puutalovaltainen asuinalue, joka sisältää muun muassa BoKlok-asuntoja, kaupunkimaisen tiivisti rakennettuja pientaloja sekä erillis- ja paritaloja puistomaisilla tonteilla. Ne edustavat eri vuosikymmenten tyylisuuntauksia. Vanttilan kaupunginosaan ja kylään kuuluu myös teollisuusalue, joka tunnetaan paremmin nimellä Kauklahden teollisuusalue. Vanttilassa on Espoon kaupunginpuutarha ja sen arboretum. Alueen pääkulkuyhteys on Kauklahdenväylältä, (maantie 1130) sekä myös Kauklahden (oik. Vanttilan) teollisuusalueen kautta Kauklahdenväylälle. Lisäksi kulkuyhteys Latokaskeen. Syksystä 2010 alkaen uusi alikulkutunneli Vantinportin kautta mahdollistaa myös suoran linja-auto- ja autoliikenneyhteyden Kauklahteen. Meri on lähimmillään Saunalahdessa. Vanttilassa, sen teollisuusalueella sijaitsee vuonna 2005 valmistunut vanhoillislestadiolaisten Rauhanyhdistys. Vanttilaan valmistui 30. kesäkuuta 2009 uusi 700 oppilaan koulurakennus, jossa on peruskoulun luokat 1–9.Vanttilan koulu, Espoo.fi Vanttilassa on edelleen kaksi toimivaa maatilaa, Bensuls, jossa oli kartanomainen päärakennus, sekä Inglas. Jofsin päärakennus ja sivurakennukset ovat kaupunginpuutarhan toimisto- ja varastokäytössä, päärakennus edelleen osittain asuttu. Ervastin entisen tilan rapattu päärakennus on nykyään yksityisasunto. Bensulsin kartanon päärakennus tuhoutui 5. tammikuuta 2012 täysin tulipalossa. Bensulsin kartano oli arvioitu rakennustaiteellisesti mielenkiintoiseksi. Rautatieaseman eteläpuolella on yksi ruokakauppa, lisäksi Kauklahden puolella löytyy kaksi ruokakauppaa. Asemalla on kioski. == Nimi == Vanttilan ruotsinkielinen nimi Fantsby on peräisin Kauklahteen kuuluneesta kylästä. Kylännimi pohjautuu talonnimeen Fanns, jonka taustalla taas on talon isännän lisänimi Fant. Nimen vanhoja kirjoitusasuja on Fantzby (1492), Ffandzby (1540) ja Fansby (1556). Suomenkielinen vastine Vanttila on myöhäinen mukaelma ruotsinkielisestä nimestä. Nimipari Vanttila – Fantsby virallistettiin kylännimeksi vuonna 1965 ja kaupunginosannimeksi vuonna 1976. == Väestö == === Väkiluvun kehitys === ==Liikenneyhteydet== Espoon sisäinen linja 162 (Espoonlahti(M)-Kauklahti) 165 (Espoonlahti (M)-Kivenlahti-Saunalahti–Kauklahti-Vanttila), 166 (Vanttila- Kauklahti-Lasilaakso), 165N (yölinja Kamppi-Kivenlahti-Saunalahti-Vanttila- Kauklahti. Läheiseltä Kauklahden rautatieasemalta pääsee myös busseilla 213 ja 213N (Kamppi-Espoon keskus-Kauklahti), 168 (Espoon keskus-Mikkelä-Kauklahti), 911 (Kauklahti-Kirkkonummi). Kauklahden juna-asemalta pääsee lähijunilla E, U ja L (yöjuna). Alue on HSL-vyöhykkeellä C. ==Lähteet== *
Bartolomeu Dias

upright|pienoiskuva|Bartolomeu Diasin patsas Etelä-Afrikan lähetystön edessä Lontoossa Bartolomeu Dias (noin 1450 - 29\. toukokuuta 1500) oli portugalilainen löytöretkeilijä, joka purjehti ensimmäisenä tunnettuna eurooppalaisena Afrikan lounaiskärjen, Hyväntoivonniemen ympäri. Portugali oli 1400-luvulla kartoittanut Afrikan rannikkoa Henrik Purjehtijan johtamana. Kuningas Juhana II jatkoi hänen työtään. Hän valitsi 37-vuotiaan Bartolomeu Diasin tutkimaan, päättyykö Afrikan manner vai jatkuuko se Terra Australis -mantereena, kuten jotkin kartat esittivät. Tätä reittiä pitkin saattaisi löytyä kauppareitti Intiaan. Hänen mukaansa on nimetty korvetti Bartolomeu Dias (1858) ja ohjusfregatti NRP Bartolomeu Dias. == Hyväntoivonniemi == Vuosina 1487–1488 kahdella karavelilla tekemällään matkalla hän purjehti koko Afrikan länsirannikon pituuden ja kiersi mantereen eteläkärjen Cape Agulhasin. Retkeilijöiden huoltoalus jätettiin odottamaan nykyisen Ghanan tienoille. Nykyisen Etelä-Afrikan kaakkoisrannikolla Dias joutui miehistön kapinan vuoksi kääntymään takaisin. Hän oli kuitenkin varmistanut meritien olemassaolon. Paluumatkan alussa ohitettiin Hyväntoivonniemi, jolle Dias antoi nimen ”Myrskyjen niemi”; niemen nykyisen nimen antoi kuningas Juhana II. Bartolomeu Dias oli näin selvittänyt, että Afrikan ympäri oli mahdollista purjehtia Intiaan. == 10 vuoden tauko == Paluumatkalla ryhmä löysi huoltoaluksensa ryöstettynä. Purjehdittuaan 16,5 kuukautta Dias palasi Lissaboniin joulukuussa 1488. Menestyksestä huolimatta kului 10 vuotta seuraavaan retkeen, sillä espanjalaiset ilmoittivat löytäneensä meritien Intiaan purjehtimalla länteen. Tämä Kolumbuksen päätelmä osoittautui virheelliseksi. Kun Portugalin valtaistuimelle nousi Emanuel I, tutkimukset aloitettiin uudelleen. Vuonna 1497 matkaan lähetettiin Vasco da Gaman johtama retkikunta, johon kuului myös Dias. Nyt osattiin jo valita purjehdusreitti suotuisien tuulien mukaan, mikä tarkoitti purjehdusta Länsi-Atlantilla. Ryhmä pääsi Intiaan ja palasi sieltä vuonna 1499. Sen sijaan Dias hukkui Hyväntoivonniemellä toukokuun lopussa 1500. Huhtikuussa 2008 Namibian rannikolta löydettiin Diasin laivastoon kuuluneen laivan hylky. Hylky on vuodelta 1488, eli samalta matkalta jolloin Bartolomeu Dias purjehti Hyväntoivonniemen ympäri. Hylky sisälsi arvokkaan aarteen hopea- ja kulta-rahoineen, tonneittain kuparia ja viisikymmentä norsun syöksyhammasta. == Lähteet == Luokka:Keskiajan henkilöt Luokka:Portugalilaiset tutkimusmatkailijat Luokka:Vuonna 1450 syntyneet Luokka:Vuonna 1500 kuolleet
Álava

Álava, baskiksi Araba, virallisesti Araba/Álava, on maakunta Pohjois- Espanjassa Baskimaan itsehallintoalueen eteläosassa. Se on yksi seitsemästä alueen baskimaakunnasta. Maakunnan pinta-ala on 3 038 neliökilometriä ja asukasluku 326 574 (vuonna 2017). Rajanaapureita ovat Burgosin, La Riojan, Navarran, Gipuzkoan ja Biskajan maakunnat. Álavan sisäpuolella on Treviño, Kastilia ja Leónin itsehallintoalueeseen kuuluvan Burgosin maakunnan erillisalue. Treviñon liittyminen Álavaan (Baskimaahan) on saanut jonkinasteista kannatusta. Álavan pääkaupunki on Vitoria-Gasteiz, joka toimii myös itsehallintoalueen epävirallisena pääkaupunkina. Maakunta on jaettu edelleen seitsemään piirikuntaan (comarcas), jotka ovat Añana, Ayala, Campezo, Laguardia, Salvatierra, Vitoria ja Zuya. ==Maakunnan kunnat== * Alegría de Álava () * Amurrio * Añana * Aramaio * Armiñón * Arraya-Maestu * Arrazua- Ubarrundia * Artziniega * Asparrena * Ayala () * Baños de Ebro () * Barrundia * Berantevilla () * Bernedo * Campezo () * Elburgo () * Elciego () * Elvillar () * Harana () * Iruña de Oca () * Iruraiz-Gauna () * Kripan () * Kuartango () * Labastida () * Lagrán () * Laguardia () * Lanciego () * Lantarón () * Lapuebla de Labarca () * Laudio () * Legutiano () * Leza * Moreda de Álava () * Navaridas * Okondo () * Oyón () * Peñacerrada () * Ribera Alta () * Ribera Baja () * Salvatierra () * Samaniego * San Millán () * Urkabustaiz * Valdegovía () * Villabuena de Álava () * Vitoria () * Yécora () * Zalduondo () * Zambrana () * Zigoitia () * Zuia () == Lähteet == == Aiheesta muualla == *
Espanjan maakunnat

Seitsemäntoista itsehallintoalueen lisäksi Espanja on jaettu viiteenkymmeneen maakuntaan (). Maakuntien merkitys on vähentynyt itsehallintojärjestelmän käyttöönoton jälkeen, mutta ne toimivat edelleen vaalipiireinä ja postiosoitteissa. Suurin osa maakunnista on nimetty pääkaupunkinsa mukaan. Ainoastaan Extremaduran Mérida ja Galician Santiago de Compostela ovat itsehallintoalueiden pääkaupunkeja olematta myös maakuntien pääkaupunkeja. Asturian, Baleaarien, Cantabrian, La Riojan, Madridin, Murcian ja Navarran itsehallintoalueet koostuvat vain yhdestä maakunnasta. Maakunnan nimi Pääkaupunki Itsehallintoalue Álava Vitoria-Gasteiz Baskimaa Albacete Albacete Kastilia-La Mancha Alicante Alicante Valencia Almería Almería Andalusia Asturia Oviedo Asturia Ávila Ávila Kastilia ja León Badajoz Badajoz Extremadura Baleaarit Palma Baleaarit Barcelona Barcelona Katalonia Biskaja Bilbao Baskimaa Burgos Burgos Kastilia ja León Cáceres Cáceres Extremadura Cádiz Cádiz Andalusia Cantabria Santander Cantabria Castellón Castellón de la Plana Valencia Ciudad Real Ciudad Real Kastilia-La Mancha Córdoba Córdoba Andalusia A Coruña A Coruña Galicia Cuenca Cuenca Kastilia-La Mancha Gipuzkoa San Sebastián Baskimaa Girona Girona Katalonia Granada Granada Andalusia Guadalajara Guadalajara Kastilia-La Mancha Huelva Huelva Andalusia Huesca Huesca Aragonia Jaén Jaén Andalusia León León Kastilia ja León Lleida Lleida Katalonia Lugo Lugo Galicia Madrid Madrid Madrid Málaga Málaga Andalusia Murcia Murcia Murcia Navarra Pamplona Navarra Ourense Ourense Galicia Palencia Palencia Kastilia ja León Las Palmas Las Palmas de Gran Canaria Kanariansaaret Pontevedra Pontevedra Galicia La Rioja Logroño La Rioja Salamanca Salamanca Kastilia ja León Santa Cruz de Tenerife Santa Cruz de Tenerife Kanariansaaret Segovia Segovia Kastilia ja León Sevilla Sevilla Andalusia Soria Soria Kastilia ja León Tarragona Tarragona Katalonia Teruel Teruel Aragonia Toledo Toledo Kastilia-La Mancha Valencia Valencia Valencia Valladolid Valladolid Kastilia ja León Zamora Zamora Kastilia ja León Zaragoza Zaragoza Aragonia ==Katso myös== *Espanjan itsehallintoalueet *Luettelo Espanjan maakunnista pinta-alan mukaan *Luettelo Espanjan maakunnista väkiluvun mukaan *
Alava

Alava tarkoittaa muun muassa seuraavia: * Álava, maakunta Pohjois-Espanjassa ;Suomessa * Alavan kaupunginosa, kaupunginosa Kuopiossa * Alavan koulu, sairaalakoulu Kuopiossa * Alavan kirkko, kirkkorakennus Kuopiossa * Alavan seurakunta, seurakunta Kuopiossa * Alavan sairaala, sairaala Kuopiossa ==Sukunimi== Alava on myös seuraavien suomalaisten sukunimi: * Ali Alava (1908–1978), Etsivä keskuspoliisi/Valpon etsivä * Kaarina Alava (1913–1972), kuvaamataidon opettaja ja kirjailija * Pekka Alava (1897–1977), kuvanveistäjä * Susanna Alava (s. 1995), pesäpalloilija * Tauno Alava (1907–1984), liikenneneuvos * Vihtori Alava (1870–1935), kielitieteilijä Luokka:Luettelot henkilöistä sukunimen mukaan
Albacete (maakunta)

Albacete on maakunta keskisessä Espanjassa Kastilia-La Manchan itsehallintoalueen eteläosassa. Rajanaapureita ovat Valencian, Alicanten, Murcian, Granadan, Jaénin, Ciudad Realin ja Cuencan maakunnat. Albaceten väkiluku on 390 032 (vuonna 2017), pinta-ala 14 926 neliökilometriä ja pääkaupunki Albacete. Villarrobledon karnevaali on merkittävä vuotuinen tapahtuma alueella. == Lähteet == == Aiheesta muualla == * Carnaval de Villarrobledo *
Alicante (maakunta)

Alicante () on maakunta Välimeren rannikolla itäisessä Espanjassa Valencian itsehallintoalueella. Sen rajanaapureita ovat Murcian, Albaceten ja Valencian maakunnat. Maakunnan pääkaupunki on Alicante. Maakunnassa on noin 1,8 miljoonaa asukasta. Se sijaitsee Espanjan kaakkoisosassa, ja maisema on Välimerelle tyypillistä, missä hiekkarannat sijoittuvat vuoristoalueiden lomaan. Matkailussa sitä markkinoidaan nimikkeellä Costa Blanca. Alueella on Unescon kulttuuriperintöluetteloon kuuluva Elchen palmumetsä ja monia arkeologisia kohteita. == Lähteet == == Aiheesta muualla == *
Sognevuono

Sognevuono () on Norjan pisin ja maailman toiseksi pisin vuono. Maailman pisin on 350 kilometriä pitkä Scoresbynsalmi Grönlannin itärannikolla. Sognevuono ulottuu yli 200 kilometriä sisämaahan ja sen suurin mitattu syvyys on 1 308 metriä. Sognevuono sijaitsee Länsi-Norjassa Sognin ja Fjordanen läänissä. Sognevuono päättyy Jotunheimenin ylänköalueeseen, joka on Norjan korkeinta seutua ja kansallispuistoaluetta. Vuonon pohjoispuolella sijaitsee Norjan suurin jäätikkö, Jostedalsbreen. ==Sognevuonon sivuvuonot== Sognevuonon sisäosien haaraumat lännestä itään: * Bøfjorden * Risnefjorden * Ikjefjorden * Vadheimsfjorden (vuonon päässä Vadheim) * Fuglsetfjorden * Høyangsfjorden (vuonon päässä Høyanger) * Lånefjorden * Finnafjorden * Arnafjorden ** Indrefjorden ** Framfjorden * Esefjorden * Vetlefjorden ** Sværafjorden * Fjærlandsfjorden * Sogndalsfjorden ** Barsnesfjorden ** Eidsfjorden * Aurlandsfjorden (vuonon päässä Flåm) ** Nærøyfjorden (vuonon päässä Gudvangen) * Lærdalsfjorden (vuonon päässä Lærdalsøyri) * Lustrafjorden (vuonon päässä Skjolden) ** Gaupnefjorden (vuonon päässä Gaupne) * Årdalsfjorden (vuonon päässä Årdalstangen) == Lähteet == Luokka:Sognin ja Fjordanen läänin vuonot
Almería (maakunta)

Almería on maakunta Välimeren rannikolla eteläisessä Espanjassa Andalusian itsehallintoalueen itäosassa. Sen rajanaapureita ovat Granadan ja Murcian maakunnat. Maakunnan pääkaupunki on Almería. Almerían pinta-ala on 8 774 neliökilometriä. Väkiluku on 706 672 (vuonna 2017) ja väestötiheys 80,5 asukasta neliökilometrillä. Almeríassa on yhteensä 101 kuntaa. Almeríassa sijaitsee Euroopan ainoa aavikko. Myös osa Sierra Nevadan kansallispuistosta on maakunnan alueella. == Lähteet == == Aiheesta muualla == Luokka:Almerían maakunta
Roger Williamson

Roger Williamson (2. helmikuuta 1948 Leicestershire, Englanti – 29. heinäkuuta 1973 Zandvoort, Alankomaat) oli brittiläinen kilpa-autoilija. Lyhyellä urallaan hän tuli toiseksi Formula 3 -sarjassa vuonna 1971 ja voitti sen seuraavana vuonna. Hyvien ajonäyttöjen ansiosta hän pääsi seuraavana vuonna ajamaan Formula 1 -luokkaan March-tallissa. Hän joutui keskeyttämään ensimmäisen kilpailunsa Jody Scheckterin aiheuttaman joukkokolarin vuoksi Silverstonen kilpailussa. Toisessa kilpailussaan Hollannin Zandvoortin radalla hän ajoi rajusti ulos menetettyään auton hallinnan renkaan rikkoutumisen johdosta. Hurjien volttien päätteeksi Williamsonin auto päätyi 275 metrin päähän onnettomuuspaikasta väärin päin radan varteen ja syttyi tuleen. Kilpailua ei kuitenkaan keskeytetty, mutta silti Williamsonin kilpakumppani, David Purley, riensi auttamaan yrittäen työntää autoa takaisin pyörilleen ja sammuttaa tulipaloa kuitenkaan onnistumatta. Ratavalvojat, joilla ei kuljettajien tavoin ollut tulelta suojaavia asusteita tai sammuttimia, jäivät odottamaan paloauton saapumista. Koska kilpailua ei keskeytetty, paloauton saapuminen viivästyi ja Williamson tukehtui autoonsa. Williamson pyysi apua ollessaan jumissa. Purley sai sammuttimen, mutta se ei toiminut. Tulen sammuttua autonromu (Williamson yhä sisällä) peitettiin lakanalla ja kilpailu jatkui. Purley sai George-mitalin urheudestaan Williamsonin pelastusyrityksessään. Williamsonin kuolemaan johtanut onnettomuus televisioitiin ja se osoitti selkeästi kyseiselle aikakaudelle tyypilliset puutteet turvallisuusasioissa. == Lähteet == ==Aiheesta muualla== * Williamsonin elämäkerta Luokka:Formula 1 -autoilussa surmansa saaneet kuljettajat Luokka:Brittiläiset Formula 1 -kuljettajat Luokka:Vuonna 1948 syntyneet Luokka:Vuonna 1973 kuolleet
Cádiz (maakunta)

Cádiz on maakunta Välimeren rannikolla eteläisessä Espanjassa Andalusian itsehallintoalueen lounaisosassa. Sen rajanaapureita ovat Huelvan, Sevillan ja Málagan maakunnat sekä Yhdistyneelle kuningaskunnalle kuuluva Gibraltar. Cádizin pinta-ala on 7 436 neliökilometriä. Sen pääkaupunki on Cádiz. Maakunnan asukasluku on 1 239 435 (vuonna 2017) ja väestötiheys 166,7 asukasta neliökilometrillä. Noin yhdeksäsosa väestöstä asuu pääkaupungissa. Maakunnassa on yhteensä 44 kuntaa. Breña 02.jpg|Parque natural de La Breña y Marismas del Barbate (Barbate) Basílica Baelo 001.jpg|Baelo Claudia (Bolonia) Gulf from Cap Tarifa 2013.jpg|Punta de Tarifa (Tarifa) == Lähteet == == Aiheesta muualla == *
Flåm

Flåm on norjalainen kylä, joka vielä 1980-luvulla oli lähes tiettömien taipaleiden takana Sogne-vuonosta pistävän Aurlandinvuonon perukassa. Kylään johtaa insinööritaidon mestarinäytteeksi kutsuttu rautatien pistoraide, joka laskeutuu yli 800 metrin korkeudesta tunturista 18 kilometrin matkalla merenpinnan tasolle tehden jopa silmukan tunnelissa. Kyseinen Flåmsbana-rata haarautuu Bergenin radalta Myrdalin rautatieasemalla, josta on vaihtoyhteys alas Flåmiin. Nykyään kylään pääsee myös hyvin pitkiä maantietunneleita pitkin niin Oslon kuin Bergeninkin suunnalta, sekä myös Norjan pisintä (ainakin valmistuessaan 2001) maantietunnelia pitkin Lærdalin kylästä. Kautta aikojen kylän paras tieyhteys kesäaikaan on ollut vuonolautta (norjaksi färja). Flåmin kylästä on tunturin ylittävä patikkapolkuyhteys länsipuolella sijaitsevaan Nærøyfjordenin laaksoon. Ylhäällä tunturissa on Grindaflethyttanin tunturimaja. Yläniityllä on vesiputous, joita riittää enemmänkin laaksossa. Vesiputouksista suurin sijaitsee Flåmsbana-radan varrella, jonka luo rakennetulle asemalle juna pysähtyy alaspäin mennessään ihan vain matkailijoiden vuoksi. == Aiheesta muualla == * Visit Flåm Luokka:Norjan kylät Luokka:Aurland
Huelva (maakunta)

Huelva on maakunta Atlantin rannikolla eteläisessä Espanjassa Andalusian itsehallintoalueen länsiosassa. Sen rajanaapureita ovat Portugali sekä Badajozin, Sevillan ja Cádizin maakunnat. Maakunnan pääkaupunki on Huelva. Huelvan pinta-ala on 10 128 neliökilometriä. Väkiluku on 518 930 (vuonna 2017) ja väestötiheys 51,2 asukasta neliökilometrillä. Noin 30 prosenttia väestöstä asuu pääkaupungissa. Maakunnassa on yhteensä 79 kuntaa. Huelvan talous perustuu maanviljelyyn ja kaivosteollisuuteen. Maakunnassa sijaitsee Palos de la Fronteran kylä, josta Kristoffer Kolumbus lähti ensimmäiselle merimatkalleen vuonna 1492. Osa Doñanan kansallispuistosta on maakunnan alueella. == Lähteet == == Aiheesta muualla == *